CELEX: 62009CJ0471
Language: hu
Date: 2011-07-28 00:00:00
Title: A Bíróság (harmadik tanács) 2011. július 28-i ítélete.#Territorio Histórico de Vizcaya - Diputación Foral de Vizcaya (C-471/09 P), Territorio Histórico de Álava - Diputación Foral de Álava (C-472/09 P) és Territorio Histórico de Guipúzcoa - Diputación Foral de Guipúzcoa (C-473/09 P) kontra Európai Bizottság.#Fellebbezés - Állami támogatások - Megsemmisítés iránti kereset - A Vizcaya, Álava és Guipúzcoa tartományok vállalkozásai részére Spanyolország által nyújtott állami támogatási programokról szóló bizottsági határozatok - A beruházási összeg 45%-át kitevő adójóváírás - Jogos bizalom - Az arányosság elve - A jogbiztonság és a gondos ügyintézés elve - Ésszerű határidő betartása - A bejelentés hiánya.#C-471/09 P - C-473/09 P. sz. egyesített ügyek.

A Bíróság (harmadik tanács) 2011. július 28-i ítélete – Territorio Histórico de Vizcaya – Disputación Foral de Vizcaya és
            társai kontra Bizottság
      (C‑471/09. P–C‑473/09. P. sz. egyesített ügyek)
      „Fellebbezés – Állami támogatások – Megsemmisítés iránti kereset – A Vizcaya, Álava és Guipúzcoa tartományok vállalkozásai részére Spanyolország által nyújtott állami támogatási programokról
         szóló bizottsági határozatok – A beruházási összeg 45%‑át kitevő adójóváírás – Jogos bizalom – Az arányosság elve – A jogbiztonság és a gondos ügyintézés elve – Ésszerű határidő betartása – A bejelentés hiánya”
      
      1.                     Fellebbezés – Jogalapok – Az uniós jog Törvényszék általi értelmezésének vagy alkalmazásának olyan vitatása, amely a Törvényszék
            előtt előadott jogalapokat és érveket ismétli meg – Elfogadhatóság (EUMSZ 256. cikk, (1) bekezdés, második albekezdés; a Bíróság
            alapokmánya, 58. cikk, első bekezdés) (vö. 55–56., 58. pont)
      2.                     Államok által nyújtott támogatások – Jogellenes támogatás visszatéríttetése – Az EK 88. cikk eljárási szabályainak megsértésével
            nyújtott támogatás – A kedvezményezettek esetleges jogos bizalma – Védelem – Feltételek és korlátok – A Bizottság viszonylag
            hosszú időn át fennálló tétlensége – A jogos bizalom hiánya (EK 87. cikk és EK 88. cikk) (vö. 64–65., 68., 75–77. pont)
      3.                     Eljárás – Pervezető intézkedések – Dokumentumok benyújtására történő felhívás – A kérelmező kötelezettségei (A Törvényszék
            eljárási szabályzata, 64. cikk, 3. §, d) pont, és 4. §.) (vö. 85., 88. pont)
      4.                     Fellebbezés – Jogalapok – A bizonyításfelvétel elrendelése Törvényszék általi megtagadásának Bíróság általi felülvizsgálata
            – Terjedelem (A Törvényszék eljárási szabályzata, 66. cikk, 1. §) (vö. 89. pont)
      5.                     Államok által nyújtott támogatások – A Bizottság által végzett vizsgálat – A támogatási program teljes körű vizsgálata – Megengedhetőség
            (EK 87. cikk és EK 88. cikk) (vö. 98–99. pont)
      6.                     Államok által nyújtott támogatások – Jogellenes támogatás visszatéríttetése – A korábbi helyzet visszaállítása – Az arányosság
            elvének megsértése – Hiány (EK 87  cikk és EK 88. cikk) (vö. 100., 104. pont)
      7.                     Államok által nyújtott támogatások – Jogellenes támogatás visszatéríttetése – Támogatási program fennállása – A nemzeti hatóságok
            azon lehetősége, hogy valamely egyedi támogatásnak a visszatéríttetési kötelezettségből történő kizárását kérjék a Bizottságtól
            (EK 87. cikk és EK 88. cikk) (vö. 101–102. pont)
      8.                     Eljárás – Beavatkozás – Az egyik fél kérelmeinek támogatására irányuló beadvány – Sajátos kifogásokat tartalmazó, a jogvita
            kereteit azonban nem módosító keresetlevél – Elfogadhatóság (A Bíróság alapokmánya, 40. cikk, negyedik bekezdés) (vö. 117–119. pont)
      9.                     Államok által nyújtott támogatások – Jogellenes támogatás visszatéríttetése – Az EK 88. cikk eljárási szabályainak megsértésével
            nyújtott támogatás – A Bizottság viszonylag hosszú időn át amiatt fennálló tétlensége, hogy nem állt rendelkezésére elegendő
            információ – A jogbiztonság és a gondos ügyintézés elvének megsértése – Hiány (EK 87. cikk és EK 88. cikk; 659/1999 tanácsi
            rendelet, 14. cikk (1) bekezdés) 
      10.                     (vö. 126–127., 129–130., 134–135. pont)
      Tárgy
      
         
               Fellebbezés az Elsőfokú Bíróság (kibővített ötödik tanács) T‑227/01–T‑229/01., T‑265/01., T‑266/01. és T‑270/01. sz., Diputación
                  Foral de Álava, Gobierno Vasco és társai kontra Bizottság egyesített ügyekben 2009. szeptember 9‑én hozott azon ítélete ellen,
                  amely elutasította a T‑227/01. és T‑265/01. sz. ügyekben az Álava tartomány vállalkozásai részére Spanyolország által a beruházási
                  összeg 45%‑át kitevő adójóváírás formájában nyújtott állami támogatásról szóló, 2001. július 11‑i 2002/820/EK bizottsági határozat
                  (HL 2002. L 296., 1. o.) megsemmisítése iránti kérelmet, a T‑228/01. és T‑266/01. sz. ügyekben a Vizcaya tartomány vállalkozásai
                  részére Spanyolország által a beruházási összeg 45%‑át kitevő adójóváírás formájában nyújtott állami támogatásról szóló, 2001.
                  július 11‑i 2003/27/EK bizottsági határozat (HL 2003. L 17., 1. o.) megsemmisítése iránti kérelmet, valamint a T‑229/01. és
                  T‑270/01. sz. ügyekben a Guipúzcoa tartomány vállalkozásai részére Spanyolország által a beruházási összeg 45%‑át kitevő adójóváírás
                  formájában nyújtott állami támogatásról szóló, 2001. július 11‑i 2002/894/EK bizottsági határozat (HL 2002. L 314., 26. o.)
                  megsemmisítése iránti kérelmet.
               
            Rendelkező rész
      1)         A Bíróság a fellebbezéseket és a csatlakozó fellebbezéseket elutasítja.
      2)         A Bíróság a Territorio Histórico de Vizcaya – Diputación Foral de Vizcaya‑t, a Territorio Histórico de Álava – Diputación
         Foral de Álavát, a Territorio Histórico de Guipúzcoa – Diputación Foral de Guipúzcoát, a Cámara Oficial de Comercio, Industria
         y Navegación de Vizcayát, a Cámara Oficial de Comercio e Industria de Álavát és a Cámara Oficial de Comercio, Industria y
         Navegación de Guipúzcoát egyenlő arányban kötelezi a jelen fellebbezésekkel összefüggésben felmerült költségek viselésére.
      
      3)         A Spanyol Királyság maga viseli a saját költségeit.